Document ID: 32011R0408

32011R0408
L 108/21
SLUŽBENI LIST EUROPSKE UNIJE
UREDBA KOMISIJE (EU) br. 408/2011
od 27. travnja 2011.
o provedbi Uredbe (EZ) br. 1185/2009 Europskog parlamenta i Vijeća o statističkim podacima o pesticidima u pogledu oblika prijenosa podataka
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1185/2009 Europskog parlamenta i Vijeća od 25. studenoga 2009. o statističkim podacima o pesticidima (1), a posebno njezin članak 5. stavak 1.,
budući da:
(1)
Uredbom (EZ) br. 1185/2009 utvrđuje se novi okvir za izradu usporedivih europskih statističkih podataka o prodaji i uporabi pesticida.
(2)
U skladu s člankom 3. stavkom 3. Uredbe (EZ) br. 1185/2009, države članice prenose statističke podatke u elektroničkom obliku, u skladu s odgovarajućim tehničkim oblikom koji usvaja Komisija.
(3)
S ciljem osiguranja povjerljivosti, prenesene datoteke označavaju se oznakom koja pokazuje jesu li preneseni podaci o tvari, kemijskom razredu, kategoriji proizvoda ili glavnoj skupini povjerljivi ili nisu.
(4)
Mjere predviđene ovom Uredbom u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Države članice prenose statističke podatke o stavljanju pesticida na tržište kako je opisano u Prilogu I. Uredbi (EZ) br. 1185/2009 koristeći oblik za razmjenu statističkih podataka i metapodataka (SDMX). Podaci se prenose ili unose u elektroničkom obliku u jedinstvenu ulaznu točku za podatke pri Eurostatu.
Države članice prenose potrebne podatke koji su u skladu s tehničkim specifikacijama Komisije (Eurostat).
Članak 2.
Tehnički oblik za prijenos podataka Komisiji (Eurostatu) opisan je u Prilogu.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. travnja 2011.

Labels: 12
19
6